Əbhər şəhristanı
Əbhər şəhristanı (fars. شهرستان ابهر‎) — Zəncan ostanında yerləşən şəhristan. İnzibati mərkəzi Əbhər şəhəridir. 2006-cı il əhalinin siyahıya alınmasına əsasən, şəhristanın əhalisi 158,544 nəfər və 41,333 ailədən ibarət idi. 2014-cü ilədək Əbhər şəhristanının keçmiş Sultaniyə bəxşi ayrılaraq şəhristan statusuna yüksəldi və hazırda Zəncan ostanının Sultaniyə şəhristanıdır. Əhalisinin əksəriyyəti azərbaycanlılardan ibarətdir və azərbaycan dilində danışırlar. Bölgənin adı ya "nərgiz çiçəyi, gözəl, qəşəng ada" kimi mənaları olan "əbhər" sözündən, ya da ərəb dilindəki "bəhr" (dəniz) sözünün cəm halı olan "əbhar" (dənizlər) sözündən gələ bilər.